Vedic Astrology - critically examined - Astrodienst Guest user u1353400665
26-Aug-2016, 15:22 UT/GMT Leeu wen eerste prys – 101 Slaaptydstories
Leeu wen eerste prys
Koning Leeu lê lekker onder ŉ groot ou populierboom langs die magtige Sandrivier en snork kliphard, soveel so dat hy al die diere van die Vrystaat wakker hou. Die diere knyp hul oë bot-toe en druk hulle vingers in hul ore, maar niks help nie. Eers krul Leeu op sy maag, toe op sy rug, toe draai hy onderstebo met sy stert en sy bene in die lug, alles sodat hy lekkerder kan slaap en beter kan snork.
Twee onnutsige karnallies wat van die Suid-Vrystaat af kom, Jakkals en Wolf, besluit om vir Leeu ŉ poets te bak. Versigtig sluip hulle agterom die groot ou populierboom en toe Leeu nog ŉ keer so lekker diep snork, maak hulle ŉ knoop in sy stert en sit ‘n mooi pienk strikkie op die puntjie.
Later word Leeu wakker en hy kyk verbaas rond, want al diere klap vir hom hande en lag en waai vir hom. Hy knip sy oë ŉ paar keer verward en loer om hom rond. Almal juig hom toe en Leeu glimlag verleë, asof hy die applous verdien. Leeu onthou niks wat gebeur het nie, maar hy stap ewe manhaftig deur die bos om die diere se toejuiging te erken. ‘Ek verdien dit,’ dink hy. “Ek is immers die koning van die diere en die miere.”
“Baie geluk, Leeu!” skree die diere entosiasties. “Jy is die beste en die mooiste leeu in die hele Vrystaat! Baie geluk! Jy het eerste prys gewen!”
Lees die res van leeu se storie in die kinderverhaalreeks 101 Slaaptydstories, op